
Ministru kabineta sēdes protokollēmums

Likumprojekts "Grozījumi Farmācijas likumā"

· 1. Atbalstīt iesniegto likumprojektu.
· 2. Valsts kancelejai sagatavot likumprojektu iesniegšanai Saeimā.
· 3. Noteikt, ka atbildīgais par likumprojekta turpmāko virzību Saeimā ir veselības ministrs.
· 4. Zemkopības ministrijai sadarbībā ar Veselības ministriju sagatavot un zemkopības ministram līdz 2024.gada 31. decembrim iesniegt Ministru kabinetā informatīvo ziņojumu par veterināro zāļu kvalitātes kontroles oficiālās laboratorijas noteikšanu, lai nodrošinātu veterināro zāļu kvalitātes ekspertīzi, kā arī veterināro zāļu kvalitātes ekspertīzei nepieciešamo finansējumu. Sagatavojot attiecīgo informatīvo ziņojumu, tajā jāsniedz informācija arī par to, kādu resursu ietvaros tiks nodrošināta veterināro zāļu kvalitātes ekspertīze.
· 5. Veselības ministrijai, izstrādājot kārtējos grozījumus Farmācijas likumā, precizēt normas par administratīvo atbildību cilvēkiem paredzēto zāļu jomā.

